**Εκδήλωση Σέρρες 22 Ιανουαρίου 2024 | ΔΙΠΑΕ**

Στο πλαίσιο του ερευνητικού προγράμματος **DigiAgriFood** διοργανώνεται εκδήλωση με θέμα «**Ψηφιακός μετασχηματισμός στη Γεωργία**». Η Εκδήλωση θα λάβει χώρα τη Δευτέρα 22 Ιανουαρίου στις 18:00 στην πόλη των Σερρών στο αμφιθέατρο του Διεθνούς Πανεπιστημίου της Ελλάδος (ΔΙΠΑΕ). Την εκδήλωση υποστηρίζουν η Περιφερειακή Ενότητα Σερρών, το Εμπορικό Επιμελητήριο Σερρών, το ΕΚΕΤΑ / IBO και η εταιρεία farmB.

Η ημερίδα θα παρουσιάσει την τελευταία λέξη των νέων τεχνολογιών και την συμβολή τους στην ενίσχυση της παραγωγής και αγοράς των αγροδιατροφικών προϊόντων. Ταυτόχρονα θα παρέχει χρήσιμα στοιχεία / εργαλεία για την κατανόηση του τρόπου με τον οποίο ο **ψηφιακός μετασχηματισμός** των γεωργικών εφοδιαστικών αλυσίδων ωφελεί τον αγροδιατροφικό τομέα όσον αφορά την ανταγωνιστικότητα, την αποτελεσματικότητα, την ποιότητα, τη διαφάνεια, την ιχνηλασιμότητα και τη βιωσιμότητα.

Ο **Ευρωπαϊκός Κόμβος Ψηφιακής Καινοτομίας #DigiAgriFood** στοχεύει στην ενδυνάμωση του ψηφιακού και πράσινου μετασχηματισμού ολόκληρου του φάσματος της Αγροδιατροφικής αλυσίδας αξίας με άμεσα οφέλη για τους πολίτες, τις μικρομεσαίες επιχειρήσεις ΜμΕ και το δημόσιο τομέα. Εξειδικεύεται στις τεχνολογίες της Τεχνητής Νοημοσύνης, των Προηγμένων Ψηφιακών Δεξιοτήτων, της Υψηλής Υπολογιστικής Απόδοσης, του Ψηφιακού Μετασχηματισμού και της Διαλειτουργικότητας και συνεισφέρει άμεσα στις αποστολές και τους στόχους του Προγράμματος "Ψηφιακή Ευρώπη 2021-2027".

Μια διεπιστημονική και ολοκληρωμένη προσέγγιση θα εμβαθύνει τις γνώσεις σχετικά με τις ακόλουθες πτυχές:

-Επιχειρηματικά μοντέλα βασισμένα σε ψηφιακές τεχνολογίες που προσθέτουν αξία στα αγροτικά προϊόντα.

-Τεχνολογίες δεδομένων για την υποστήριξη της λήψης αποφάσεων στις αγροτικές επιχειρήσεις.

-Υπεύθυνη ανταλλαγή δεδομένων και εργαλεία ψηφιακής γεωργίας.

-Βιωσιμότητα γεωργικού τομέα μέσα από την χρήση ψηφιακών εργαλείων.

**Ομιλητές:**

Διονύσης Σταμενίτης - Υφυπουργός Αγροτικής Ανάπτυξης και Τροφίμων

Παναγιώτης Σπυρόπουλος - Αντιπεριφερειάρχης Σερρών

Μαλλιαράς Αθανάσιος - Πρόεδρος Εμπορικού Επιμελητηρίου

Εκπρόσωπος ΔΑΟΚ Σερρών

Kανάκης Σταμάτης - Ομάδα Παραγωγών «Πελαργός Σερρών»

Αμοιράς Σταύρος - Συνιδρυτής της ena Σύμβουλοι Ανάπτυξης

Αηδόνης Δημήτριος – Πρόεδρος Τμήματος Εφοδιαστικής Αλυσίδας, ΔΙΠΑΕ

Μυτιλέκας Νικόλαος – Marketing & Agronomy Manager Yara Greece, Turkey, Balkans & Middle East

Δρόλιας Δημήτριος – NPP & Sunstainable Solutions Manager, Marketing UPL Hellas

Πλατής Ηλίας – Market Development Manager farmB